Document ID: 32004R2108

KOMISIJAS REGULA (EK) Nr. 2108/2004
(2004. gada 10. decembris),
ar kuru groza Komisijas Regulu (EK) Nr. 1420/2004, ar ko nosaka, cik lielā mērā var izpildīt pieteikumus uz tiesībām nodarboties ar importu, kuri iesniegti attiecībā uz saldētas liellopu gaļas kvotu, kas paredzēta Regulā (EK) Nr. 1203/2004, un ar ko nosaka administratīvos noteikumus konkrētu importa tiesību piešķiršanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1),
ņemot vērā Komisijas 2004. gada 29. jūnija Regulu (EK) Nr. 1203/2004 par tarifa kvotas saldētai liellopu gaļai ar KN kodu 0202 un produktiem ar KN kodu 0206 29 91 atvēršanu un administrēšanas nodrošināšanu (no 2004. gada 1. jūlija līdz 2005. gada 30. jūnijam) (2), un jo īpaši tās 5. pantu,
tā kā:
(1)
Ar Regulas (EK) Nr. 1203/2004 1. pantu nosaka kvotu 53 000 tonnu apmērā produktiem ar KN kodu 0202 un produktiem ar KN kodu 0206 29 91, attiecībā uz kuriem importētāji Kopienā var iesniegt importa tiesību pieteikumus.
(2)
Sakarā ar to, ka importa tiesību pieprasījums pārsniedza pieejamo daudzumu, kas minēts Regulas (EK) Nr. 1203/2004 1. pantā, Komisijas Regulas (EK) Nr. 1420/2004 (3) 1. pantā, tika noteikts pieprasīto importa tiesību samazinājuma koeficients, ievērojot Regulas (EK) Nr. 1203/2004 5. pantu.
(3)
Pēc iepriekš minētā samazinājuma koeficienta publicēšanas, Apvienotā Karaliste un Malta informēja Komisiju, ka to saziņā ar Komisiju, kas veikta importa tiesību pieteikumu sakarā, ievērojot Regulas (EK) Nr. 1203/2004 4. panta 2. punktu, ir konstatētas dažas administratīvas kļūdas attiecībā uz references daudzumiem, kas paredzēti minētās regulas 3. pantā, pamatojoties uz kuriem jānosaka uzņēmēju tiesību līmenis saistībā ar piekļuvi kvotām.
(4)
Salīdzinot daudzumus, kas paziņoti, pieļaujot pārsniegumu, no vienas puses, un tos, kas paziņoti, nesasniedzot pieprasītos daudzumus, no otras puses, tiek iegūts augstāks koeficients, kuru piemērojot tiek pieņemti importa tiesību pieteikumi.
(5)
Tādēļ samazinājuma koeficients, kas minēts Regulas (EK) Nr. 1203/2004 5. pantā, jāpārrēķina, pamatojoties uz precizēto vispārējo references daudzumu.
(6)
Attiecīgi jāgroza Regula (EK) Nr. 1420/2004.
(7)
Tomēr importa tiesību līmenis katram uzņēmējam, kurš iesniedzis pieteikumu saskaņā ar Regulu (EK) Nr. 1203/2004, jāpārrēķina, pamatojoties uz šo jauno koeficientu vienīgi tad, ja uzņēmējs joprojām ir ieinteresēts saņemt lielāku importa tiesību daudzumu. Tādēļ jāizstrādā attiecīgi noteikumi.
(8)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1420/2004 1. pantu aizstāj šādi:
“1. pants
Visus importa tiesību pieteikumus, kas iesniegti saskaņā ar Regulas (EK) Nr. 1203/2004 4. panta 1. punktu, izpilda līdz 14,96825 % no pieprasītā importa tiesību daudzuma”.
2. pants
Importa tiesību palielinātu daudzumu, kurš izriet no šo tiesību pārrēķina, pamatojoties uz 1. pantā noteikto koeficientu, piešķir tikai pēc attiecīgā uzņēmēja pieprasījuma. Pirms importa tiesību palielināta daudzuma piešķiršanas attiecīgajam uzņēmējam kopā ar pieprasījumu jāiemaksā drošības nauda par prasītajiem apjomiem, ko aprēķina, piemērojot tās izmaiņas, kas noteiktas Regulas (EK) Nr. 1203/2004 6. panta 1. punktā.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. decembrī

Labels: 3
17
15